НАРОДНО СЪБРАНИЕ
Вх. № 48-302-02-4
Дата: 27.01.2023 г./ 11:58 ч. 

Република българия
МИНИСТЕРСКИ СЪВЕТ

	ДО
ПРЕДСЕДАТЕЛЯ НА 
НАРОДНОТО СЪБРАНИЕ

г-н ВЕЖДИ РАШИДОВ

УВАЖАЕМИ ГОСПОДИН ПРЕДСЕДАТЕЛ,

На основание чл. 85, ал. 1, т. 4, 5, 7 и 8 от Конституцията на Република България изпращам Ви одобрения с Решение  73 на Министерския съвет от 2023 г. проект на Закон за ратифициране на Гаранционното споразумение между Република България („Гарант“) и ИНГ Банк Н.В. („ИНГ Банк“) във връзка с Договора за дългосрочен кредит в размер 49 071 661 евро, сключен между ИНГ Банк Н.В. и „Булгартрансгаз“ ЕАД на 25 януари 2023 г., подписано от българска страна на 25 януари 2023 г. в София и от страна на НГ Банк Н.В. чрез ИНГ Банк Н.В. – клон София, на 25 януари 2023 г. в София.

Приложение: съгласно текста

МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е    73

от     27     януари     2023 година

ЗА предложение до Народното събрание за ратифициране на Гаранционното споразумение между Република България („Гарант“) и ИНГ Банк Н.В. („ИНГ Банк“) във връзка с Договора за дългосрочен кредит в размер 49 071 661 евро, сключен между ИНГ Банк Н.В. и „Булгартрансгаз“ ЕАД на 
25 януари 2023 г., подписано от българска страна на 
25 януари 2023 г. в София и от страна на ИНГ Банк Н.В. чрез ИНГ Банк Н.В. – клон София, на 25 януари 2023 г. в София

На основание чл. 15, ал. 1 и чл. 25, ал. 1 от Закона за международните договори на Република България във връзка с чл. 70а, т. 2 от Закона за държавния бюджет на Република България за 2022 г. и чл. 5, т. 3 от Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г.

М И Н И С Т Е Р С К И Я Т    С Ъ В Е Т
Р Е Ш И:

1. Одобрява Гаранционното споразумение между Република България („Гарант“) и ИНГ Банк Н.В. („ИНГ Банк“) във връзка с Договора за дългосрочен кредит в размер 49 071 661 евро, сключен между ИНГ Банк Н.В. и „Булгартрансгаз“ ЕАД на 25 януари 2023 г., подписано от българска страна на 25 януари 2023 г. в София и от страна на ИНГ Банк Н.В. чрез ИНГ Банк Н.В. – клон София, на 25 януари 2023 г. в София.

2. Предлага на Народното събрание на основание чл. 85, ал. 1, т. 4, 5, 7 и 8 от Конституцията на Република България да ратифицира със закон гаранционното споразумение по т. 1.
3. Министърът на финансите да обнародва в „Държавен вестник“ гаранционното споразумение по т. 1 в 15-дневен срок от датата на влизането му в сила.

МИНИСТЪР-ПРЕДСЕДАТЕЛ: /п/ Гълъб Донев

ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ Красимир Божанов
Вярно,

ДИРЕКТОР НА ДИРЕКЦИЯ
“ПРАВИТЕЛСТВЕНА КАНЦЕЛАРИЯ”: 
/Веселин Даков/

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З А К О Н

за ратифициране на Гаранционното споразумение между Република България („Гарант“) и ИНГ Банк Н.В. („ИНГ Банк“) във връзка с Договора за дългосрочен кредит в размер 49 071 661 евро, сключен между ИНГ Банк Н.В. и „Булгартрансгаз“ ЕАД на 25 януари 2023 г., подписано от българска страна на 25 януари 2023 г. в София и от страна на НГ Банк Н.В. чрез ИНГ Банк Н.В. – клон София, на 
25 януари 2023 г. в София

Член единствен. Ратифицира Гаранционното споразумение между Република България („Гарант“) и ИНГ Банк Н.В. („ИНГ Банк“) във връзка с Договора за дългосрочен кредит в размер 49 071 661 евро, сключен между ИНГ Банк Н.В. и „Булгартрансгаз“ ЕАД на 25 януари 
2023 г., подписано от българска страна на 25 януари 2023 г. в София и от страна на НГ Банк Н.В. чрез ИНГ Банк Н.В. – клон София, на 25 януари 2023 г. в София.

Законът е приет от 48-ото Народно събрание на …………..…... 2023 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

Вежди Рашидов

М  О  Т  И  В  И

към проекта на Закон за ратифициране на Гаранционното споразумение между Република България („Гарант“) и ИНГ Банк Н.В. („ИНГ Банк“) във връзка с Договора за дългосрочен кредит в размер 49 071 661 евро, сключен между ИНГ Банк Н.В. и „Булгартрансгаз“ ЕАД на 25 януари 2023 г., подписано от българска страна на 25 януари 2023 г. в София и от страна на ИНГ Банк Н.В. чрез ИНГ Банк Н.В. – клон София, на 25 януари 2023 г. в София

Проектът за изграждане на Междусистемна газова връзка България – Сърбия на българска територия (IBS) е проект от „общ интерес” (ПОИ) съгласно Регламент (ЕС) 347/2013, приоритетен коридор: Връзки север-юг между газопреносните мрежи в Централна източна и Югоизточна Европа (NSI EastGas). Проектът IBS е приоритетен проект на Групата на високо равнище за междусистемно свързване в Централна и Югоизточна Европа - CESEC.
Интерконекторът България – Сърбия е определен и за проект от интерес за Енергийната общност (Project of Energy Community Interest - PECI).
Проектът „Междусистемна газова връзка България–Сърбия на българска територия“ е с планиран срок на реализация до края на 
2023 г. и включва изграждането на нов газопровод от съществуващо съоръжение на „Булгартрансгаз“ ЕАД при гр. Нови Искър до границата с Република Сърбия (само на територията на България). Линейната част на газопровода е с диаметър DN 700 и дължина около 62 км на българска територия. За пълната реализация на обекта се предвижда изграждането на две автоматични газорегулиращи станции (АГРС), една газоизмервателна станция (ГИС) – Калотина, както и две газопроводни отклонения за гр. Сливница и гр. Драгоман. След изграждането й новата газова инфраструктура ще бъде с капацитет 1,8 млрд. м3/г. с възможност и за реверсивен поток. 
Необходимият финансов ресурс за финансиране на проекта се осигурява чрез безвъзмездно финансиране по Механизма за свързване на Европа и по Оперативна програма „Иновации и конкурентоспособност 2014-2020“ и дългосрочно заемно финансиране. 
В чл. 70а на Закона за държавния бюджет на Република България за 2022 г. е предвидено предоставянето на държавна гаранция по нови заемни споразумения за инвестиции на „Булгартрансгаз“ ЕАД в общ размер до левовата равностойност на 
382 млн. евро при спазване на законодателството в областта на държавните помощи. Заемите за „Булгартрансгаз“ ЕАД за които е предвидено издаване на държавни гаранции, включват 49 071 661 евро във връзка с Проект от общ интерес 6.8.3. „Междусистемна газова връзка България – Сърбия”.
Съгласно чл. 5, т. 3 от Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г. (ДВ, бр. 104 от 2022 г.) Министерският съвет  в срок до приемането на Закон за държавния бюджет на Република България за 2023 г., Закон за бюджета на държавното обществено осигуряване за 2023 г. и Закон за бюджета на Националната здравноосигурителна каса за 2023 г., но за срок, не по-дълъг от три месеца, може да издава държавни гаранции по нови заемни споразумения за инвестиции на „Булгартрансгаз“ ЕАД, в общ размер до левовата равностойност на 382 млн. евро при спазване на законодателството в областта на държавните помощи.
За осигуряване на необходимия финансов ресурс за изпълнението на проекта на 25 януари 2023 г. е подписан Договор за кредит в размер 49 071 661 евро между ИНГ Банк Н.В. чрез ИНГ Банк Н.В. – клон София, и „Булгартрансгаз“ ЕАД за финансиране на Проект от Общ интерес за Европейския съюз (ПОИ) 6.8.3. „Междусистемна реверсивна газова връзка България - Сърбия (IBS)”. 
В изпълнение на чл. 70а на Закона за държавния бюджет на Република България за 2022 г. във връзка с чл. 5, т. 3 от Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г. с Решение № 55 на Министерския съвет от 2023 г. е одобрен проект на Гаранционно споразумение между Република България („Гарант“) и ИНГ Банк Н.В. („ИНГ Банк“) във връзка с Договора за дългосрочен кредит в размер 49 071 661 евро, сключен между ИНГ Банк Н.В. и „Булгартрансгаз“ ЕАД на 25 януари 2023 г. като основа за водене на преговори. Със същото решение е възложено на министъра на финансите и на министъра на енергетиката да проведат преговорите и е упълномощен министърът на финансите да подпише гаранционното споразумение по т. 1 от името на Република България при условие за последваща ратификация.
Гаранционно споразумение бе подписано от българска страна на 25 януари 2023 г. в София и от страна на ИНГ Банк Н.В., нидерландска банка, чрез ИНГ Банк Н.В. – клон София, на 25 януари 2023 г. в София. С Гаранционното споразумение гарантът (Република България) неотменимо и безусловно гарантира на ИНГ Банк Н.В. своевременното плащане на всички дължими от кредитополучателя суми по Договора за кредит между ИНГ Банк Н.В. чрез ИНГ Банк Н.В. – клон София, и „Булгартрансгаз“ ЕАД за финансиране на Проект от Общ интерес за Европейския съюз (ПОИ) 6.8.3. „Междусистемна реверсивна газова връзка България - Сърбия (IBS)”. 
Подписването и ратифицирането на Гаранционното споразумение е предварително условие за усвояване на средства от заема. С влизането му в сила ще се осигури необходимият финансов ресурс за изпълнението на Проект „Междусистемна реверсивна газова връзка България - Сърбия“. Реализацията на проекта ще допринесе за повишаване надеждността на снабдяването с природен газ и развитието на конкурентен национален пазар за природен газ с възможност за задълбочаване интеграцията на газотранспортните системи и газови пазари на регионално ниво и в Общия енергиен пазар на Европейския съюз.
Гаранционното споразумение подлежи на ратификация от Народното събрание на основание чл. 85, ал. 1, т. 4, 5, 7 и 8 от Конституцията на Република България.

МИНИСТЪР-ПРЕДСЕДАТЕЛ: